
RAPORT
 privind aprobarea aderării U.A.T. Comuna Maia, județul Ialomița la Asociația de Dezvoltare Intercomunitară “Apă – Canal Constanța”


Având în vedere faptul că prin Hotărârea Consiliului Local Ion Corvin nr. 78 din 28.10.2008 privind aprobarea participării comunei în cadrul Asociației de Dezvoltare Intercomunitară „Apă-Canal Constanța”, comuna Ion Corvin este membru asociat al acestei asociații de dezvoltare intercomunitară, și dat fiind modificările apărute ulterior ca urmare a demersurilor întreprinse pentru înființarea și înscrierea asociației conform prevederilor legale ce reglementează acest gen de activități și ținând cont de adresa primită de la Asociația de Dezvoltare Intercomunitară “Apă – Canal Constanța” prin care se solicită aprobarea aderării la această asociație a U.A.T. Comuna Maia, județul Ialomița propun inițierea unui proiect de hotărâre privind aprobarea aderării acestei unități administrativ-teritoriale la Asociația de Dezvoltare Intercomunitară “Apă – Canal Constanța”, drept pentru care propun Consiliului Local adoptarea proiectului de hotărâre în forma prezentată spre avizare.
	Ținând cont de Hotărârea nr. 63/19.07.2023 privind aderarea la Asociația de Dezvoltare Intercomunitară Apă-Canal Constanța emisă de Consiliul local al comunei Maia și de Actul Constitutiv și art. nr. 13 din Statutul Asociaţiei de Dezvoltare Intercomunitară “Apă-Canal Constanţa”, propun adoptarea unei hotărâri privind aprobarea aderării U.A.T. Comuna Maia, județul Ialomița, la Asociația de Dezvoltare Intercomunitară “Apă – Canal Constanța”.

